**R E P U B L I K A H R V A T S K A**

**ŽUPANIJA VARAŽDINSKA**

**Osnovna škola „V. Nazor“ Sv. Ilija**

42214 Sv. Ilija, Školska 7

*tel./fax.* 042/734-210

e-adresa: skola@os-vnazor-svetiilija.skole.hr

Sv. Ilija, 15. listopada 2019.godine

Na temelju članka 6. Pravilnika o načinu i postupku zapošljavanja u OŠ „Vladimir Nazor“ Sveti Ilija, kojim se svim kandidatima za zapošljavanje osigurava jednaka dostupnost javnim službama pod jednakim uvjetima, (u daljem tekstu: Pravilnik), a vezano uz raspisani natječaj za zasnivanje radnog odnosa na radnim mjestima učitelja/ice hrvatskog jezika na određeno puno radno vrijeme do povratka radnice na rad, učitelja/ice engleskoga jezika – 20 sati tjedno na određeno nepuno radno vrijeme do povratka radnice na rad, učitelja/ice informatike na određeno puno radno vrijeme do povratka radnice na rad, učitelja/ice u produženom boravku na određeno puno radno vrijeme za šk. 2019./2020. godinu te logopeda/inju na neodređeno nepuno radno vrijeme – 20 sati tjedno u skladu s Odlukom o imenovanju Povjerenstva za procjenu i vrednovanje kandidata, Povjerenstvo upućuje

**POZIV NA TESTIRANJE**

Kandidati/kandidatkinje koji/koje su podnijeli/podnijele pravodobne i potpune prijave na natječaj te ispunjavaju formalne uvjete natječaja, objavljenog 30.09.2019. godine na mrežnim stranicama Škole na poveznici:<http://os-vnazor-svetiilija.skole.hr> , oglasnoj ploči Škole i Hrvatskog zavoda za zapošljavanje, za zapošljavanje na radnome mjestu:

**1. učitelja/ice hrvatskoga jezika na određeno puno radno vrijeme**

- pozivaju se na testiranje koje će se održati u Osnovnoj školi „Vladimir Nazor“ Sveti Ilija na adresi: Školska 7, 42214 Sveti Ilija u učionici br. 4 u ponedjeljak, 21. listopada 2019. prema sljedećem rasporedu:

- kandidati čija prezimena počinju na slova A-L u 12 sati

- kandidati čija prezimena počinju na slova M-Ž u 13 sati.

**2. logoped/inje na neodređeno nepuno radno vrijeme**

- pozivaju se na testiranje koje će se održati u Osnovnoj školi „Vladimir Nazor“ Sveti Ilija na adresi: Školska 7, 42214 Sveti Ilija u učionici br. 4 u ponedjeljak, 21. listopada 2019. u 14 sati.

**3. učitelj/ice u produženom boravku na određeno puno radno vrijeme**

- pozivaju se na testiranje koje će se održati u Osnovnoj školi „Vladimir Nazor“ Sveti Ilija na adresi: Školska 7, 42214 Sveti Ilija u učionici br. 4 u ponedjeljak, 21. listopada 2019. u 14,15 sati.

**4. učitelj/ica engleskoga jezika na određeno nepuno radno vrijeme**

- pozivaju se na testiranje koje će se održati u Osnovnoj školi „Vladimir Nazor“ Sveti Ilija na adresi: Školska 7, 42214 Sveti Ilija u učionici br. 4 u ponedjeljak, 21. listopada 2019. u 15,15 sati.

**5. učitelj/ica informatike na određeno puno radno vrijeme:**

- pozivaju se na testiranje koje će se održati u Osnovnoj školi „Vladimir Nazor“ Sveti Ilija na adresi: Školska 7, 42214 Sveti Ilija u učionici br. 4 u utorak, 22. listopada 2019. prema sljedećem rasporedu:

- kandidati sa stečenim zvanjem *magistar/magistra edukacije informatike* u 12 sati

- ostali kandidati u 12,30 sati.

Kandidat/kinja koji/a ne pristupi testiranju u navedenom vremenu ili pristupi nakon vremena određenog za početak testiranja, više se ne smatra kandidatom/kinjom u postupku.

**Pravila vrednovanja**

**Sukladno odredbama Pravilnika u Osnovnoj školi „Vladimir Nazor“ Sveti Ilija provest će se provjera znanja i sposobnosti kandidata.**

**Provjera se sastoji od razgovora (intervjua) kandidata s Povjerenstvom.**

**Kandidati su obvezni pristupiti provjeri znanja i sposobnosti.**

Testiranju mogu pristupiti samo kandidati/kinje koji/e ispunjavaju formalne uvjete propisane natječajem.

Kandidat koji ne pristupi testiranju više se ne smatra kandidatom u postupku.

Kandidat je dužan ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje identitet kandidata prije testiranja.

Kandidat/kinja koji/koja ne dokaže identitet, te osobe za koje se utvrdi da nisu podnijele pravodobnu i potpunu prijavu kao i osobe koje ne ispunjavaju formalne uvjete propisane natječajem neće moći pristupiti testiranju.

Predviđeno vrijeme testiranja je 15 minuta.

Testiranje se vrednuje bodovima od 0 do 10.

Smatra se da je kandidat zadovoljio na testiranju, ako je dobio najmanje 5 bodova.

Kandidat koji ne zadovolji na provedenom testiranju, ne može sudjelovati u daljnjem postupku.

Razgovor s kandidatom obavlja Povjerenstvo, a u razgovoru s kandidatom ravnopravno sudjeluje i ravnatelj Škole.

Razgovorom se utvrđuju sposobnosti, vještine, interesi, profesionalni ciljevi i motivacija kandidata za rad u Školi.

Nakon provedenog razgovora Povjerenstvo utvrđuje rang-listu kandidata prema ukupnom broju bodova ostvarenih na razgovoru.

Odluku o kandidatu za kojeg se traži prethodna suglasnost školskog odbora donosi ravnatelj Škole na temelju rang-liste kandidata.

Ravnatelj može odabrati kandidata koji nije prvi na rang listi uz pisano obrazloženje o razlozima zašto nije odabran najbolje rangirani kandidat.

Izabrani/izabrana kandidat/kandidatkinja pozvat će se da u primjerenom roku, a prije zaključivanja ugovora o radu, dostavi izvornike dokaza o ispunjavanju formalnih uvjeta iz natječaja.

Rezultati natječaja bit će objavljeni u roku od 15 dana od dana davanja suglasnosti školskog odbora ravnateljici za zapošljavanje odabranog kandidata. Rezultati natječaja bit će objavljeni na web stranici OŠ „Vladimir Nazor“ Sveti Ilija na poveznici <http://os-vnazor-svetiilija.skole.hr>

**PRAVNI I DRUGI IZVORI ZA PRIPREMANJE KANDIDATA ZA TESTIRANJE**

**Provjera znanja, sposobnosti i vještina bitnih za obavljanje poslova radnog mjesta na koje se prima**

Pitanja kojima se testiraju posebna znanja, sposobnosti i vještine bitne za obavljanje poslova radnog mjesta temelje se na sljedećim izvorima:

OPĆI DIO:

-Zakon o odgoju i obrazovanju u osnovnoj i srednjoj školi (Narodne novine broj: 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17. i 68/18.)

POSEBNI DIO:

- Pravilnik o načinima, postupcima i elementima vrednovanja učenika u osnovnoj i srednjoj školi (Narodne novine broj: 112/10. i 82/19.)

- Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju (Narodne novine broj: 24/15.)

- Protokol o postupanju u slučaju nasilja među djecom i mladima

- predmetni kurikuli za one predmete za koje se kandidati prijavljuju.

**Povjerenstvo za procjenu i vrednovanje kandidata**